**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Mažas pajamas gaunantys Savivaldybės būsto, išskyrus tarnybinių butų ir bendrabučio kambarių, nuomininkai, neišgalintys mokėti nustatyta tvarka apskaičiuoto Savivaldybės būsto nuomos mokesčio, turi teisę Savivaldybei teikti rašytinį prašymą dėl būsto nuomos sąlygų pakeitimo. Kartu su prašymu jie turi pateikti metinę gyventojo (šeimos) turto (įskaitant gautas pajamas) deklaraciją už praėjusius kalendorinius metus. Savivaldybės tarybos sprendimas dėl būsto nuomos sąlygų keitimo rengiamas, jei Savivaldybės būsto nuomininko (jo šeimos) deklaruotas praėjusių metų turtas (įskaitant gautas pajamas) atitinka Įstatymo 11 straipsnio 3 dalyje nurodytus dydžius ir jis atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti. Įsigaliojus priimtam Savivaldybės tarybos sprendimui dėl nuomos sąlygų pakeitimo, su nuomininkais sudaromos socialinio būsto nuomos sutartys ir keičiamas Socialinio būsto fondo sąrašas.

Sprendimo projektu yra siūloma patenkinti savivaldybės būstų Puodžių g. 20-*(duomenys neskelbtini)*, Klaipėdoje,bei Žardininkų g. 11-*(duomenys neskelbtini)*, Klaipėdoje, nuomininkų L. M. ir V. V. prašymus pakeisti nuomos sąlygas ir nuomoti jiems būstus socialinio būsto sąlygomis. Teisę į būsto nuomos sąlygų pakeitimą nuomininkai pagrindė pateiktomis Metinėmis gyventojo (šeimos) turto deklaracijomis už praėjusius kalendorinius 2020 metus.

**2. Projekto rengimo priežastys ir kuo remiantis parengtas sprendimo projektas.**

2.1. Pateiktos Metinės gyventojo (šeimos) turto deklaracijos už 2020 metus duomenimis savivaldybės būsto Puodžių g. 20-*(duomenys neskelbtini),* Klaipėdoje,nuomininkės L. M. praėjusių kalendorinių metų šeimos pajamas sudarė gauta invalidumo/netekto darbingumo ir našlių pensijos, iš viso – 3253 Eur. Šios deklaruotos pajamos yra mažesnės už Įstatymo 11 straipsnio 3 dalies 1 punkte nurodytą maksimalų pajamų dydį teisei į socialinio būsto nuomą pagrįsti - VRP=46x128=5888 Eur (VRP -Valstybės remiamas pajamų dydis, šiuo metu yra 128 Eur/mėn. vienam asmeniui).

L. M. nuomojamo savivaldybės būsto Puodžių g. 20-*(duomenys neskelbtini),* Klaipėdoje, (2 kambariai, 58,92 kv. m naudingojo ploto) nuomos mokestis už visą nuomojamą plotą yra 222,40 Eur/mėn. Pakeitus nuomos sąlygas, socialinio būsto nuomos mokestis būtų 88,96 Eur/mėn.

2.2. Pateiktos Metinės gyventojo (šeimos) turto deklaracijos už 2018 metus duomenimis savivaldybės būsto Žardininkų g. 11-*(duomenys neskelbtini)*, Klaipėdoje, nuomininko V. V. praėjusių kalendorinių metų pajamas sudarė asmens gauta senatvės ir našlių pensijos, iš viso - 4314 Eur. Šios deklaruotos pajamos yra mažesnės už Įstatymo 11 straipsnio 3 dalies 1 punkte nurodytą maksimalų pajamų dydį vienam asmeniui teisei į socialinio būsto nuomą pagrįsti – 46x128=5888 Eur.

V. V. nuomojamo savivaldybės būsto Žardininkų g. 11-*(duomenys neskelbtini),* Klaipėdoje, (1 kambarys, 33,29 kv. m naudingojo ploto) nuomos mokestis už visą nuomojamą plotą yra 135,18 Eur/mėn. Pakeitus nuomos sąlygas, socialinio būsto nuomos mokestis būtų 54,07 Eur/mėn.

**3. Kokių rezultatų laukiama.**

Savivaldybės tarybai priėmus sprendimą, būtų patenkinti mažas pajamas gaunančių nuomininkų prašymai, užtikrinant jų teises į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl nuomos mokesčio lengvatų taikymo ar perkėlimo į mažesnio naudingojo ploto socialinį būstą.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6 . Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Lina Murauskienė